Diari Oficial de la Generalitat Valenciana


Sumari del DOGV 1457, del 07-01-1991 (1991/819855)

ORDRE de 14 de desembre de 1990, de la Conselleria de Sanitat i Consum, per la qual es crea el Banc d'Òrgans i Teixits en el Centre de Transfusió de la Comunitat Valenciana.
-----------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/12/14/(1)/dof/vci/html**

### Dades del document

Número de DOGV
:   1457

Data del DOGV
:   07-01-1991

Secció del DOGV
:   DISPOSICIONS GENERALS

Número del document
:   1991/819855


Data del document
:   14-12-1990

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 14 de desembre de 1990, de la Conselleria de Sanitat i Consum, per la qual es crea el Banc d'Organs i Teixits en el Centre de Transfusió de la Comunitat Valenciana.  
La criopreservació de cèl·lules i teixits presenta avantatges evidents, quant a la conservació indefinida, l?aprofitament de les donacions multiòrgans i la selecció immunològica de receptors.  
Des del 1988, en la Unitat de Criopreservació del Servei de Fraccionament del Centre de Transfusió de la Comunitat Valenciana, s'han desplegat les tècniques de congelació, descongelació i control de qualitat de diferents cèl·lules i teixits: glòbuls rojos, plaquetes, precursors hematopoétics medul·lars i perifèrics, paratiroides, os, tendons, etc.; per tal de donar una resposta centralitzada a les necessitats dels hospitals de la nostra Comunitat.  
Les tècniques utilitzades en criobiologia necessiten un utillatge específic, un personal especialitzat i una experiència en el processament, l?emmagatzemament i la distribució, i tot açò ha fet que els bancs d'òrgans i teixits s'hagen desplegat paral·lels i al si dels centres de transfusió, aglutinant els recursos materials i humans disponibles. Tot això fa aconsellable de regular la creació d'un banc d'òrgans i teixits en el Centre de Transfusió de la Comunitat Valenciana.  
Per tot això, en virtut de l'atribució que em confereix l'art 35 e) de la Llei de Govern Valencià,  
ORDENE:  
Article primer  
Es crea el Banc d'òrgans i Teixits en el Centre de Transfusió de la Comunitat Valenciana.  
Article segon  
El Banc d'Organs i Teixits de la Comunitat en matèria de planificació, programació i coordinació, realitzarà:  
- Protocol de congelació de teixits i òrgans d'interés  
- Obtenció dels mencionats teixits.  
- Control de qualitat.  
- Congelació.  
- Emmagatzematge.  
- Control d?existències i disponibilitat.  
- Distribució.  
- Utilització.  
- Seguiment dels empelts.  
- Desplegament d'activitat docent.  
Article tercer  
Des del punt de vista del control funcional i de recursos humans, el Banc d'òrgans i Teixits quedarà adscrit al Servei de Fraccionament del Centre de Transfusió de la Comunitat Valenciana.  
Article quart  
Prestarà els seus serveis als establiments públics i privats de la Comunitat Valenciana.  
Es una unitat autofinançable mitjançant els preus autoritzats pel Consell de la Generalitat Valenciana.  
Article cinqué  
Es crea la figura del Cirurgià Coordinador, adscrit funcionalment al Banc de Criopreservació d'òrgans i Teixits, que seguirà les directrius hospitalàries del seu coordinador de trasplantaments, procurant l?establiment de la necessària coordinació entre ambdues institucions.  
L?esmentat especialista és responsabilitzarà de l?execució dels següents objectius:  
- Organització del subministrament d?empelts de donants multiòrgans i de cirurgia programada, subsidiaris de criopreservació.  
- Recollida de dades analítiques i evolutives dels empelts.  
- Connexió amb els serveis hospitalaris usuaris.  
- Programació de les necessitats hospitalàries, d'acord amb les existències i disponibilitats del Banc d'Organs i Teixits.  
- Valoració clínica dels resultats evolutius.  
DISPOSICIO FINAL  
Aquesta Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 14 de desembre de 1990.  
El Conseller de Sanitat i Consum,   
JOAQUIN COLOMER SALA


Còpia Permalink ELI